20 LACSNY I. L. : A JÁSZÓI HALASTAVAK K0VAM08ZATAI 



Feltűnő, hogy az egymáshoz oly közel eső tavakban csak 12 

 közös faj van és ezek legnagyobb részben mind a két helyen 

 nagy számban találhatók. 



Megállapítható továbbá, hogy a két tó Bacillaria-flórája 

 leginkább a Balaton (éppen 50 közös faj) és a Pienninek (35 

 közös faj) vegetatiójával egyezik meg, már a suriani tenger- 

 szemmel csak 26 közös faja van. 



Végül hálás köszönetet mondok e helyen is dr. T u z s o n 

 János egyetemi tanár úrnak, hogy a budapesti k. m. tud. egyet. 

 Növényrendszertani és Növény földrajzi Intézet könyvtárából a 

 szükséges műveket szíves volt rendelkezésemre bocsátani. 



(A növénytani szakosztály 1917. évi március hó 11-én tartott üléséből.) 



Havas G. : A hcreféléken és más növényeken is 

 előforduló azonos rendellenességekről. 



(10 eredeti rajzzal.) 



A vörös herén előforduló öröklődő rendellenességekkel, 

 nevezetesen a többlevelűséggel (polyphyllia), tölcséralakú levél- 

 képződményekkel (ascidiák) és elszalagosodással (fasciatio) rész- 

 letesen főképen de Vries, Tammes T., Kajanus B.^ fog- 

 lalkozott, anélkül azonban, hogy azok eredetét, indító okát 

 felfedni tudta volna. A hivatkozott és más kutatók eredményeit 

 is figyelemmel kísérve, igyekeztem több éven át folytatott vizsgáló- 

 dásaimmal a már szerzett tapasztalatokat bővíteni és világosságot 

 vetni több virágos növénycsaládban előforduló azonos rendellenes- 

 ségek eredetére. 



Kutatásaimat főleg a könnyen hozzáférhető herefélék csa- 

 ládjában végeztem, de nem zártam ki egyéb növényeket sem 

 a vizsgálatból, ha arra alkalom kínálkozott. 



Vizsgálati anyagul szolgáló anomális fajok a következők 

 voltak, amelyeknél az észlelt rendellenességeket meg is jelölöm 

 egyúttal. 



Medicagofélék : Medicago sativa. Laterális kétoldali hasa- 

 dás a középső levélkén, egyoldali hasadás a szélső levélkék 

 külső felén, vagyis a nyél felé néző oldalon, ami által 4, 5, 6, 7-es 

 levelek jöttek létre. Részleges médián hasadás a középső levél- 

 kén, egy másik esetben a szélső levélkéken, mely utóbbiakon 

 a hasadás folytán kialakulásban levő két levélke széle egymás- 

 sal összeforrott és a levélke alsó lapján derékszögű kiemelkedést 



' H. de Vries, Die Mutationstheorie Bd. I., II. 



B. Kajanus, Polyphyllie u. Fasciation b. Tr. pratense L. Zeitsch. 

 f. ind. Abst. u. Vererb. Bd. VII. 1912. — Cber einige veget. Anomalien 

 b. T. pratense Bd. IX. 1913. 



